CELEX: 32020D2031
Language: hu
Date: 2020-12-10 00:00:00
Title: A Tanács (KKBP) 2020/2031 határozata (2020. december 10.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat módosításáról

2020.12.11.   
               
               
                  HU
               
               
                  Az Európai Unió Hivatalos Lapja
               
               
                  L 419/26
               
            
         A TANÁCS (KKBP) 2020/2031 HATÁROZATA
         (2020. december 10.)
         a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. július 16-án elfogadta az Afrika szarván a regionális tengeri kapacitásépítést célzó európai uniós misszióról (EUCAP NESZTÓR) szóló 2012/389/KKBP határozatot (1).
                  
               
                     (2)
                  
                  
                     A Tanács 2016. december 12-én elfogadta a (KKBP) 2016/2240 határozatot (2), amellyel – a szomáliai kapacitásépítésre történő összpontosítás céljából – módosította a misszió megbízatását, és a misszió nevét EUCAP Szomáliára változtatta.
                  
               
                     (3)
                  
                  
                     A Tanács 2018. december 10-én elfogadta a 2012/389/KKBP határozat módosításáról szóló (KKBP) 2018/1942 határozatot (3), hogy meghosszabbítsa az EUCAP Szomália missziót, és biztosítsa számára a 2020. december 31-ig terjedő időszakra vonatkozó pénzügyi referenciaösszeget. E pénzügyi referenciaösszeget a Tanács a (KKBP) 2020/663 tanácsi határozattal (4) megemelte.
                  
               
                     (4)
                  
                  
                     A Szomáliában és az Afrika szarván megvalósuló KBVP-szerepvállalás holisztikus és koordinált stratégiai felülvizsgálatával összefüggésben a Politikai és Biztonsági Bizottság megállapodott arról, hogy 2022. december 31-ig meghosszabbítja az EUCAP Szomália missziót, és módosítja annak megbízatását.
                  
               
                     (5)
                  
                  
                     A 2012/389/KKBP határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/389/KKBP határozat a következőképpen módosul:
            
                        1.
                     
                     
                        A 2. és a 3. cikk helyébe a következő szöveg lép:
                        
                           „2. cikk
                           Megbízatás
                           
                              (1)   Az EUCAP Szomália segíti Szomáliát a tengerhajózási biztonsággal kapcsolatos kapacitásának megerősítésében annak érdekében, hogy Szomália hatékonyabban tudja érvényesíteni a tengerjogot.
                           
                           
                              (2)   Ezenkívül az EUCAP Szomália segíti Szomáliát rendőri kapacitásának megerősítésében annak érdekében, hogy támogassa a biztonsági feladatoknak a szomáliai hatóságoknak történő átadására irányuló, a szomáliai átmenetről szóló terv végrehajtását.
                           
                        
                        
                           3. cikk
                           Célkitűzések és feladatok
                           
                              (1)   A 2. cikkben meghatározott megbízatás teljesítése érdekében az EUCAP Szomália:
                              
                                          a)
                                       
                                       
                                          bővíti a polgári tengerjog érvényre juttatásához szükséges szomáliai kapacitást, hogy Szomália tényleges tengerpolitikai irányítást gyakorolhasson a partjai mentén, a beltengerein, a parti tengerén és a kizárólagos gazdasági övezetében;
                                       
                                    
                                          b)
                                       
                                       
                                          erősíti a szomáliai kapacitást a halászati ellenőrzés és végrehajtás, a tengeri kutatás és mentés biztosítása, a csempészet visszaszorítása, a kalózkodás elleni küzdelem, valamint a tengerparti övezet szárazföldi és tengeri szakaszain a rendfenntartás biztosítása terén;
                                       
                                    
                                          c)
                                       
                                       
                                          megerősíti a Belső Biztonsági Minisztérium és a szomáliai rendőri szolgálatok kapacitását a biztonsági feladatoknak a szomáliai hatóságoknak történő átadására irányuló, a szomáliai átmenetről szóló terv végrehajtása érdekében.
                                       
                                    
                           
                              (2)   E célkitűzésekre törekvés érdekében az EUCAP Szomália támogatja a szomáliai hatóságokat a szükséges jogszabályok kidolgozásában és az igazságügyi hatóságok létrehozásában a következők révén:
                              
                                          a)
                                       
                                       
                                          a szükséges mentorálás, tanácsadás, képzés és felszerelés biztosítása a polgári tengerjog érvényre juttatásáért felelős szomáliai szervek számára;
                                       
                                    
                                          b)
                                       
                                       
                                          a Belső Biztonsági Minisztérium és a szomáliai rendőri szolgálatok számára – a lehetőségekhez mérten – szakpolitikai, parancsnoklási, ellenőrzési és koordinációs tanácsadás és mentorálás biztosítása, valamint projekttámogatás és felszerelés biztosítása az Unió és a nemzetközi partnerek kezdeményezéseinek támogatása céljából.
                                       
                                    
                           
                              (3)   E célkitűzések elérése érdekében az EUCAP Szomália a Tanács által jóváhagyott műveleti tervezési dokumentumokban meghatározott működési feltételekkel és feladatokkal összhangban folytatja működését.
                           
                           
                              (4)   Az EUCAP Szomália nem végez végrehajtási feladatokat.”
                           
                        
                     
                  
                        2.
                     
                     
                        A 13. cikk (1) bekezdése a következő albekezdéssel egészül ki:
                        „Az EUCAP Szomáliával járó kiadások fedezésére szánt pénzügyi referenciaösszeg a 2021. január 1-jétől 2022. december 31-ig terjedő időszakra 87 780 000 EUR.”
                     
                  
                        3.
                     
                     
                        A 14. cikk (4) és (5) bekezdésének helyébe a következő szöveg lép:
                        
                           „(4)   A misszióvezető együttműködik a térségben jelen lévő más nemzetközi szereplőkkel, különösen az Egyesült Nemzetek (ENSZ) Szomáliával foglalkozó politikai hivatalával, az ENSZ Kábítószer- és Bűnügyi Hivatalával, az ENSZ Fejlesztési Programjával, az Interpollal és a Nemzetközi Tengerészeti Szervezettel.
                        
                        
                           (5)   A misszióvezető szorosan koordinál az Atalantával, a szomáliai biztonsági erők kiképzéséhez hozzájáruló európai uniós katonai misszióval (EUTM Szomália) és a releváns uniós támogatási programokkal.”
                        
                     
                  
                        4.
                     
                     
                        A 16. cikk utolsó mondatának helyébe a következő szöveg lép:
                        „Ezt a határozatot 2022. december 31-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 10-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2012/389/KKBP határozata (2012. július 16.) a szomáliai kapacitásépítést célzó európai uniós misszióról (EUCAP Szomália) (HL L 187., 2012.7.17., 40. o.).
         
            (2)  A Tanács (KKBP) 2016/2240 határozata (2016. december 12.) az Afrika szarván a regionális tengeri kapacitásépítést célzó európai uniós misszióról (EUCAP NESZTÓR) szóló 2012/389/KKBP határozat módosításáról (HL L 337., 2016.12.13., 18. o.).
         
            (3)  A Tanács (KKBP) 2018/1942 határozata (2018. december 10.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat hatályának meghosszabbításáról és módosításáról (HL L 314., 2018.12.11., 56. o.).
         
            (4)  A Tanács (KKBP) 2020/663 határozata (2020. május 18.) a szomáliai kapacitásépítést célzó Európai Uniós misszióról (EUCAP Szomália) szóló 2012/389/KKBP határozat módosításáról (HL L 157., 2020.5.19., 1. o.).